Diari Oficial de la Generalitat Valenciana


Sumari del DOGV 8947, del 09-11-2020 (2020/9101)

RESOLUCIÓ de 17 de juny de 2020, de la Direcció Territorial de Castelló, per la qual es modifica la titularitat pel que fa a l'autorització ambiental integrada per a un centre de tractament d'RCD i residus voluminosos, situat a Moncofa.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/9101


Data del document
:   17-06-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 17 de juny de 2020, de la Direcció Territorial de Castelló, per la qual es modifica la titularitat pel que fa a l'autorització ambiental integrada per a un centre de tractament d'RCD i residus voluminosos, situat a Moncofa. [2020/9101]  
Antecedents de fet  
Primer. El 30 de juliol de 2009, i d'acord amb el que establia Llei 2/2006, de 5 de maig, de prevenció de la contaminació i qualitat ambiental, aleshores vigent, la Direcció Territorial de Castelló, aleshores de la Conselleria de Medi Ambient, Aigua, Urbanisme i Habitatge, va concedir una autorització ambiental integrada per a una instal·lació de «centre de tractament d'RCD i residus voluminosos», a favor de la mercantil UTE Consorcio 2, situada al terme municipal de Moncofa, la qual va restar inscrita en el Registre General d'Instal·lacions de la Comunitat Valenciana amb el número 421-09/AAI/CV.  
Segon. El 8 d'agost de 2011, la mercantil UTE Consorci 2, comunica que:  
a) UTE Consorcio 2, a l'empara de l'article 209.1 de la Llei de contractes del sector públic, cedeix l'adjudicació i el contracte del servei a Gestión y Reciclaje Belcaire, SL, qüestió aprovada pel consorci de residus de l'àrea de gestió 2 del pla zonal de residus de les zones III i VIII, mitjançant la corresponent «autorització de cessió de contracte pel qual s'adjudica el projecte de gestió de residus de l'àrea de gestió 2 del pla zonal de residus de les zones III i VIII a favor de la mercantil Gestión y Reciclaje Belcaire, SL, la qual es va subrogar als drets i les obligacions que corresponen al cedent».  
b) La mercantil UTE Consorcio 2 i la mercantil Gestión y Reciclaje Belcaire, SL, acorden la cessió de concessió atorgada per unió temporal d'empreses Gestión y Reciclaje Belcaire, SL, i Hermanos Ventura, SL, Llei 18/1982, de 26 de maig, abreujat «UTE Consorcio 2», a favor de Gestión y Reciclaje Belcaire, SL, la instal·lació a què es fa referència va restar transmesa de manera efectiva en data 20 de juny de 2011, mitjançant l'escriptura pública atorgada davant del notari de la Vall d'Uixó, Luis Mata, amb el número de protocol 749.  
Tercer. Atés que a partir d'aquest moment s'hi produeix la transmissió de titularitat de la instal·lació objecte de l'autorització ambiental integrada a favor de la societat Gestión y Reciclaje Belcaire, SL, i la subrogació d'aquesta en les posicions contractuals que els integren, es va modificar a l'expedient que s'estava tramitant en aquesta Direcció Territorial de Castelló, de la Conselleria de Medi Ambient, Aigua, Urbanisme i Habitatge, la titularitat de la instal·lació.  
Quart. El 31 de maig de 2018, es rep un escrit de l'administrador concursal de la mercantil Gestión y Reciclaje Belcaire, SL (d'ara en avant GRB), en liquidació, nomenat pel Jutjat mercantil de Castelló de la Plana, actuacions 758/12, en què s'exposa:  
Que mitjançant Acte del Jutjat Mercantil de Castelló de la Plana, de data 28 de març de 2018, es va autoritzar l'administrador concursal a la venda de la unitat productiva fins llavors de titularitat de GRB a Gestión y Reciclaje La Plana, SL.  
Que el 20 d'abril de 2018 es va formalitzar l'escriptura de compravenda de la unitat productiva que, entre altres elements, transmetia les llicències de què disposava la mercantil concursada, cosa per la qual es comunicava la transmissió de l'autorització ambiental integrada 421/AAI/CV, així com aquelles altres llicències que foren titularitat de la mercantil concursada.  
A aquesta comunicació s'hi adjunta una còpia de l'actuació del Jutjat Mercantil de Castelló de la Plana, així com una còpia simple de l'escriptura de compravenda número 569, de la Notaria de Manuel Sierra Murcia, a Peníscola.  
Cinqué. Atés que, a partir d'aquest moment, s'hi produeix la transmissió de titularitat de la instal·lació objecte de l'autorització ambiental a favor de la societat Gestión y Reciclaje La Plana, SL, i la subrogació d'aquesta en les posicions contractuals, llicències i autoritzacions en vigor a nom de la mercantil que transmet la propietat, GRB, es modifica la titularitat de l'autorització ambiental integrada 421/AAI/CV.  
  
  
Fonaments de dret  
Primer. De conformitat amb el que disposa l'article 5 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, s'han de comunicar els canvis, pel que fa a la titularitat de l'activitat, a l'òrgan competent que haguera dictat el corresponent instrument d'intervenció.  
  
Segon. A la Comunitat Valenciana, l'òrgan competent per a atorgar l'autorització ambiental integrada és la Conselleria d'Agricultura, Desenvolupament Rural, Emergència Climàtica i Transició Ecològica, d'acord amb l'article 3.h de la Llei 16/2002 i el Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
Tercer. Atés que no s'ha produït, de moment, l'adaptació de l'autorització ambiental integrada al nou instrument d'intervenció ambiental establit per a aquestes activitats en la vigent Llei 6/2014, esmentada adés, que és la llicència ambiental concedida per l'ajuntament corresponent, continua vigent l'autorització ambiental integrada d'acord amb el que estableix el punt 3 (afegit per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat) de la disposició addicional sisena de la Llei 6/2014 esmentada.  
Quart. De conformitat amb el que disposa l'article 24.1 de la Llei 2/2006, de 5 de maig, vigent aleshores, correspon a la Direcció Territorial de Castelló de la Conselleria d'Infraestructures, Territori i Medi Ambient, la competència per a la tramitació i resolució del procediment d'autorització ambiental integrada d'aquesta instal·lació, ja que hi desenvolupa activitats incloses en l'annex II de la Llei 2/2006, i perquè la DireccióTterritorial de la Conselleria és competent en matèria de medi ambient dins de l'àmbit territorial on se situa l'activitat.  
Vist el que s'ha dit anteriorment, resolc:  
  
Primera  
És procedent considerar subrogada la societat Gestión y Reciclaje La Plana, SL, pel que fa a la titularitat i posició jurídica que mantenia anteriorment la mercantil Gestión y Reciclaje Belcaire, SL, en tots els permisos i procediments administratius tramitats davant d'aquesta Conselleria d'Agricultura, Desenvolupament Rural, Emergència Climàtica i Transició Ecològica, per a una instal·lació de «centre de tractament d'RCD's i residus voluminosos», situada al terme municipal de Moncofa, i es modifica, per tant, l'autorització ambiental integrada concedida en data 30 de juliol de 2009 núm. 421/AAI/CV.  
  
Segona  
Notificar aquesta resolució a Gestión y Reciclaje La Plana, SL, amb domicili a la partida del Barranquet, polígon 6, parcel·la 185, apartat de correus 19, de Moncofa (Castelló).  
  
Contra aquesta resolució, que no posa fi a la via administrativa, s'hi pot interposar un recurs d'alçada davant de la Direcció General de Qualitat i Educació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, dins del termini d'un mes, comptador des de l'endemà que es notifique, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 17 de juny de 2020.- El director territorial: Tomás Verdejo Rodríguez.